CELEX: 32020D0252
Language: el
Date: 2020-02-25 00:00:00
Title: Απόφαση (ΚΕΠΠΑ) 2020/252 του Συμβουλίου της 25ης Φεβρουαρίου 2020 σχετικά με την τροποποίηση της απόφασης (ΚΕΠΠΑ) 2018/904 για την παράταση της εντολής του Ειδικού Εντεταλμένου της Ευρωπαϊκής Ένωσης για την Κεντρική Ασία

26.2.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 54/7
               
            
         ΑΠΟΦΑΣΗ (ΚΕΠΠΑ) 2020/252 ΤΟΥ ΣΥΜΒΟΥΛΙΟΥ
         της 25ης Φεβρουαρίου 2020
         σχετικά με την τροποποίηση της απόφασης (ΚΕΠΠΑ) 2018/904 για την παράταση της εντολής του Ειδικού Εντεταλμένου της Ευρωπαϊκής Ένωσης για την Κεντρική Ασία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 33 και το άρθρο 31 παράγραφος 2,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 15 Απριλίου 2015, το Συμβούλιο εξέδωσε την απόφαση (ΚΕΠΠΑ) 2015/598 (1) για τον διορισμό του κ. Peter BURIAN ως Ειδικού Εντεταλμένου της Ευρωπαϊκής Ένωσης (EEEE) για την Κεντρική Ασία.
                  
               
                     (2)
                  
                  
                     Στις 25 Ιουνίου 2018, το Συμβούλιο εξέδωσε την απόφαση (ΚΕΠΠΑ) 2018/904 (2) για την παράταση της εντολής του EEEE για την Κεντρική Ασία. Η θητεία του ΕΕΕΕ λήγει στις 29 Φεβρουαρίου 2020.
                  
               
                     (3)
                  
                  
                     Η εντολή του ΕΕΕΕ για την Κεντρική Ασία θα πρέπει να παραταθεί για περαιτέρω περίοδο 12 μηνών και θα πρέπει να καθοριστεί νέο ποσό δημοσιονομικής αναφοράς για την περίοδο από την 1η Μαρτίου 2020 έως τις 28 Φεβρουαρίου 2021.
                  
               
                     (4)
                  
                  
                     Ο ΕΕΕΕ για την Κεντρική Ασία θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να παρακωλύσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2018/904 του Συμβουλίου τροποποιείται ως εξής:
            
                        1)
                     
                     
                        Το άρθρο 1 αντικαθίσταται από το ακόλουθο κείμενο:
                        
                           «Άρθρο 1
                           Ειδικός Εντεταλμένος της Ευρωπαϊκής Ένωσης
                           Η εντολή του κ. Peter BURIAN ως Ειδικού Εντεταλμένου της Ευρωπαϊκής Ένωσης (ΕΕΕΕ) για την Κεντρική Ασία παρατείνεται έως τις 28 Φεβρουαρίου 2021. Το Συμβούλιο μπορεί να αποφασίσει να τερματισθεί νωρίτερα η εντολή του ΕΕΕΕ, βάσει αξιολόγησης της Επιτροπής Πολιτικής και Ασφάλειας (ΕΠΑ) και πρότασης του Ύπατου Εκπροσώπου της Ένωσης για την Κοινή Εξωτερική Πολιτική και την Πολιτική Ασφάλειας (ΥΕ).».
                        
                     
                  
                        2)
                     
                     
                        Στο άρθρο 5 παράγραφος 1 προστίθεται το ακόλουθο εδάφιο:
                        «Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ για το χρονικό διάστημα από την 1η Μαρτίου 2020 έως τις 28 Φεβρουαρίου 2021 ανέρχεται σε 1 170 000 EUR.».
                     
                  
                        3)
                     
                     
                        Στο άρθρο 14 προστίθεται το ακόλουθο εδάφιο:
                        «Η τελευταία συγκεφαλαιωτική έκθεση για την εκτέλεση της εντολής του ΕΕΕΕ θα υποβληθεί έως τις 30 Νοεμβρίου 2020.».
                     
                  
         
            Άρθρο 2
            Η παρούσα απόφαση αρχίζει να ισχύει από την ημέρα της έκδοσής της. Εφαρμόζεται από την 1η Μαρτίου 2020.
         
         
            Βρυξέλλες, 25 Φεβρουαρίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  Απόφαση (ΚΕΠΠΑ) 2015/598 του Συμβουλίου, της 15ης Απριλίου 2015, για τον διορισμό του Ειδικού Εντεταλμένου της Ευρωπαϊκής Ένωσης για την Κεντρική Ασία (ΕΕ L 99 της 16.4.2015, σ. 25).
         
            (2)  Απόφαση (ΚΕΠΠΑ) 2018/904 του Συμβουλίου, της 25ης Ιουνίου 2018, για την παράταση της εντολής του Ειδικού Εντεταλμένου της Ευρωπαϊκής Ένωσης για την Κεντρική Ασία (ΕΕ L 161 της 26.6.2018, σ. 12).